গদিয়ালী ভাষা
গদি ভাষা (যা গদকী, গদিয়ালী বা ভরমৌড়ী; টাকরী: 𑚌𑚛𑚯, 𑚌𑚛𑚊𑚯, 𑚌𑚛𑚮𑚣𑚭𑚥𑚯, 𑚡𑚤𑚢𑚵𑚪𑚯 নামেও পরিচিত) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চম্বা জেলার ভরমৌড় অঞ্চলে বসবাসকারী গদ্দি জনগোষ্ঠীর ভাষা৷ ঐতিহাসিক পরিযানের ফলে পার্শ্ববর্তী জম্মু ও কাশ্মীরের উধমপুর, কাঠুয়া এবং ডোডা জেলাতে বেশ কিছু গদ্দি জাতি অধ্যুষিত গ্রাম রয়েছে৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷